hy hy en hy en hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Ռոք երաժշտությունը 1940-50-ականներին ձևավորված երաժշտական ուղղությունների հավաքական անվանումն է, որի բնորոշ գծերից են էլեկտրոկիթառի կիրառումը եւ ստեղծագործական ինքնուրույնությունը (ռոք երաժիշտները որպես կանոն կատարում են իրենց իսկ ստեղծագործությունները): Ռոքի գործիքավորումը սովորաբար ներառում է էլեկտրական կիթառ, բաս կիթառ և հարվածային գործիքներ: Ռոք երաժշտության շատ ժանրեր ներառում են նաև ստեղնաշարային գործիքներ: Ռոքը սովորաբար ունի ուժեղ բեք բիթ և ծավալվում է կիթառի շուրջ` էլեկտրական կամ ակուստիկ: Այն ունի մի շարք ուղղություններ՝ թեթև ժանրերից, պարային ռոքնռոլից, փոփ-ռոքից ու բրիտոպից մինչև կոշտ ու ագրեսիվ ժանրեր՝ դեթ մետալ եւ գրայնդա: Երգերի բովանդակությունը կարող է լինել տարբեր՝ ինչպես թեթև ու չհարկադրող, այնպես էլ՝ մռայլ ու խորը փիլիսոփայական:
Ռոք երաժշտության հեռավոր արմատները գալիս են բլյուզից, որից ծագել են ռոք առաջին ժանրերը՝ ռոքնռոլն ու ռոքաբիլին: Ռոք երաժշտության առաջին ենթաժանրերը ձևավորվել են տվյալ ժամանակաշրջանի էստրադային ու ազգային երաժշտության, առաջին հերթին՝ ֆոլկ, քանթրի, սկիֆլ երաժշտության հետ սերտ փոխկապակցվածության արդյունքում: Ռոքի գոյության ողջ ընթացքում բազմաթիվ փորձեր են կատարվել միավորելու այն երաժշտական ամենատարբեր ժանրերի հետ. այսպես 1960-ականներին ձևավորվում են արտ ռոքը, լատինո-ռոքը, ջազ-ռոքը, ռագա-ռոքը (հնդկական երաժշտության հետ միձուլում): Սակայն ռոքի խոշորագույն ենթաժանրերը, ինչպիսիք են հարդ-ռոքը, պանկ-ռոքը եւ ավանգարդ ռոքը, ձևավորվում են արդեն 1970-ականների սկզբին, իսկ արդեն 80-ականներին ձևավորվում են պոստ-պանկն ու ալտերնատիվ ռոքը, հարդկորը (պոստ պանկի խոշորագույն ենթաժանրը), ինչպես նաև մետալ ռոքի ագրեսիվ ենթաժանրերը՝ դեթ մետալն ու բլեք մետալը:
Երաժշտական այս ժանրերի ձևավորման ու զարգացման միջավայրը բացառապես ԱՄՆ-ն էր, եւ այդ ժամանակաշրջանում ռոք երաժշտության ասպարեզում Մեծ Բրիտանիան գրեթե զուրկ էր ԱՄՆ հետ որևէ կերպ մրցակցելու հնարավորությունից: Ռոքը Անգլիայում սկսում է զարգանալ 50-ականներից, սակայն եթե Ամերիկայում ռոքնռոլը զարգանում էր բլյուզ եւ քանթրի ժանրերի միաձուլումից, ապա անգլիական ռոքնռոլի զարգացման վրա իր մեծ ազդեցությունն է ունենում սկիֆլը, մասնավորապես՝ այդ ժանրի նշանավոր կատարողներից մեկը՝ Լոնի Դոնեգանը: Այդ ժանրում է իր գործունեությունը ծավալում նաեւ լեգենդար The Beatles խմբի հիմնադիրներից Ջոն Լենոնի ստեղծած The Quarrymen խումբը:
1964թ. տեղի է ունենում, այսպես կոչված, «բրիտանական ներխուժումը», երբ բրիտանական փոփ երաժշտությունն սկսում է ակտիվորեն նվաճել ԱՄՆ: The Beatles-ը, որի սինգլների ունեցած հաջողությունից էլ սկսվում է ռոք երաժշտության զարգացման նոր շրջանը, ամրապնդում է իր հաջողությունը՝ 1964թ. փետրվարին «խարիս նետելով» ամերիկյան ափ, ինչից հետո գրեթե ողջ աշխարհը համակվում է «բիթլամանիայով», որից հետո բրիտաական շատ խմբեր են ճանաչում ստանում աշխարհում: Բրիտանական երաժշտական կյանքը բուռն զարգացում է ապրում, բացվում են նոր երաժշտական ակումբեր, եւ բիթ երաժշտությունը դառնում է ավելի բազմատեսակ:«Բրիտանական ներխուժման» մի շարք ներկայացուցիչներ շարունակում էին ստեղծագործել ու կատարել The Beatles-ի ամենավաղ շրջանի երաժշտության մոտիվներով՝ թեթև, մեղմ ու մեղեդային բիթով: Որոշ կատարողներ էլ ենթարկվում են ռիթմնբլյուզի ազդեցությանը
Շատ փորձագետների կարծիքով ռոքը ոչ թե պարզապես երաժշտական ժանր է, այլ 20-րդ դարի սոցիալ-մշակութային յուրահատուկ երևույթ, որը ստեղծել է նաև իր ենթամշակույթները: Մի կողմից այն կարծես երիտասարդության լսափողը լինի, որի մեջ մարմնավորվում են ամենատարբեր տրամադրություններ ու համընդհանուր նորմերի հետ կոնֆլիկտ: Մյուս կողմից՝ ռոքը շոու-բինզեսի գործիքներից մեկն էր, ուղղված երաժշտության ինդուստրիայում շահույթի ստացմանը: Այս երկակի բնույթն էլ հենց բնորոշում է ժանրի զարգացման հակասականությունը: Ըստ էության, ռոքի պատմությունը բաղկացած է գրեթե միանման շրջափուլերից, որոնցից յուրաքանչյուրի սկիզբը եղել է բողոք, խռովություն, նոր ոճերի ու արժեքների ծնունդ:
Ռոք երաժշտությունը՝ որպես մշակութային երևույթ, ձևավորում է, այսպես կոչված, «ռոքնռոլային կենսակերպը»՝ վարքագծի որոշակի ոճ եւ կյանքի արժեհամակարգ, որն իր տեսակի մեջ յուրահատուկ փիլիսոփայություն էր; Ռոք երաժշտությանը բնորոշ է վարակիչ էներգիա, որն ի զորու է ազատել շրջապատող իրականության հասարակական նորմերից ու կարծրատիպերից:
Posted by Արվեստի Աշխարհը at 06:01
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.